CELEX: 62014TN0620
Language: sl
Date: 2014-08-15 00:00:00
Title: Zadeva T-620/14: Tožba, vložena 15. avgusta 2014 – Diapharm proti Komisiji

17.11.2014   
            
            
               SL
            
            
               Uradni list Evropske unije
            
            
               C 409/49
            
         Tožba, vložena 15. avgusta 2014 – Diapharm proti Komisiji
   (Zadeva T-620/14)
   2014/C 409/70
   Jezik postopka: nemščina
   
      Stranki
   
   
      Tožeča stranka: Diapharm GmbH & Co. KG (Münster, Nemčija) (zastopniki: M. Weidner, N. Hußmann in T. Guttau, odvetniki)
   
      Tožena stranka: Evropska komisija
   
      Predloga
   
   Tožeča stranka predlaga,
   
               —
            
            
               naj se ugotovi, da tožena stranka s kršitvijo člena 13(3) Uredbe ES) št. 1924/2006 Evropskega Parlamenta in Sveta z dne 20. decembra 2006 o prehranskih in zdravstvenih trditvah na živilih (UL L 404/09) Evropski agenciji za varnost hrane ni naložila znanstvene ocene zdravstvenih podatkov o rastlinskih snoveh za izvedbo popisa dovoljenih podatkov za rastlinske snovi na ravni Skupnosti v skladu s členom 13(1) Uredbe (ES) št. 1924/2006 ter vseh potrebnih pogojev za uporabo teh podatkov,
            
         
               —
            
            
               naj se toženi stranki naloži plačilo stroškov postopka.
            
         
      Tožbeni razlogi in bistvene trditve
   
   V utemeljitev tožbe tožeča stranka navaja tožbeni razlog.
   Razlog: kršitev člena 13(3) Uredbe (ES) št. 1924/2006 (1)
   
   Po mnenju tožeče stranke nedelovanje Komisije krši člen 13(3) Uredbe št. 1924/2006, ki naj bi določal strogi rok za njen prenos z 31. januarjem 2010. Tožeča stranka očita, da je Komisij dopustila, da ta rok poteče. Tožeča stranka pri tem navaja, da Komisija ni bila upravičena, da znanstveno oceno podatkov, povezanih z zdravjem za rastlinske snovi, odloži za neomejen čas. Nedelovanje tožene stranke po mnenju tožeče stranke prispeva k delitvi prava na področju Unije in je v nasprotju s temeljnimi cilji Uredbe, t.j. ustvarjanje enotnih pravil v celi Evropi.
   
      (1)  Uredba (ES) št. 1924/2006 Evropskega Parlementa in Sveta z dne 20. decembra 2006 o prehranskih in zdravstvenih trditvah na živilih (UL L 404, str. 9).